Luciana Aymar

Luciana Paula Aymar (Rosario, Argentina, 1977ko abuztuaren 10a) belar hockeyko kirolari erretiratua eta aktorea da.

Zortzi aldiz FIH Player of the Year Award saria jaso duen historiako jokalari bakarra da. 2010ean, Platinum Konex Award saria eman zioten, Argentinako azken hamarkadako hockey-jokalari onenari.

Diego Maradona futbolari argentinarrarekin konparatuz, "La Maga" esaten diote, baita "Belar Hockeyaren Maradona" ere.

 Biografia 
Zazpi urte zituela hasi zen Rosarioko Club Atlético Fisherton-en jolasten, ondoren, Jockey Club de Rosariora mugitu zen. Gerora, Quilmes Atlético Club eta GEBA taldeentzat jokatu zuen, eta Liga Nazionala eta Torneo Metropolitanoa irabazi zituen. 1997an, Panamerikar Jokoetako Junior Txapelketa irabazi zuen, baita Hockeyko Munduko Junior Kopako brontzezko domina ere. 1998an, 16 urte zituela, Hockeyko Munduko Kopako laugarrena izan zen, Argentinako taldeko gazteena zelarik.

Nazioartean, Alemaniako Rot Weiss Köln eta Bartzelonako Real Club de Polon jokatu zuen.

1999ko Joko Panamerikarretatik nazioarteko hainbat txapelketa irabazi zituen, lau domina olinpiko eta txapeldunen sei trofeo barne. 2002 eta 2010eko Munduko Hockey Kopa irabazi zuen taldeko kide izan zen, eta azken hori bere jaioterrian, Rosarion, izan zen.

2008an, Hockeyko Nazioarteko Federazioak hockeyko legenda izendatu zuen.

Bera izan zen bere herrialdeko bandera-eramailea 2007ko Joko Panamerikarrak irekitzeko ekitaldian, Rio de Janeiron, Brasilen eta Londresko 2012ko Udako Joko Olinpikoetan, non 4 domina lortu zituen.:es:Carlos Mauricio Espínola

 Argentinako hedabideetan agerraldia 
Luciana Argentinako atleta mediatikoen aldarrikapenik behinena dela ere nabarmendu izan da; mundu mailako markekin, hala nola Rexona, Gatorade, ICBC, Midea eta bere botak hornitzen zizkion Nike markarekin, kontratuak sinatu zituen.

Lucianak babesleekin akordioak ixteko orduan esan izan du: «Irudi bat eraikitzen laguntzeko balio berberak transmititzen saiatzen gara bi aldeek. Nire ordezkariarekin, Carlos Prunesekin (besteak beste Emanuel Ginóbiliren irudia ere kudeatzen duena), babesleak bilatzen ditugu kiroletik haratago. Nire burua, emakume gisa ere, erakusteko aukera ematen didaten enpresak aukeratzen ditugu, alegia, bere burua zaintzen duen eta entrenamendurako beti korrika egiten ez duen emakumea. Haizemailea zabaltzen eta kategoria ezberdinetan saltzen saiatzen gara».

Federico Bluthgen PepsiCo Bebidas Cono Sur-eko marketin zuzendariak azaldu zuenez, Gatoradek aukeratu zuen Lucha «kirolaren erreferente bat delako. Zortzi aldiz jokalari onena izendatuta ere, bikaintasun profesional handiz eta pasio osoz entrenatzen du. Luciana barrutik, norberak eman dezakeenetik, bere espirituan irabazteko ideia daraman profesional bat da».

Bere kirol-ibilbideaz gain, modelismoan aritu zen, eta telebista saio bat gidatu zuen.

2015ean, ESPN Latinoamerikan sartu zen emakumezkoen kirol produkzioekin elkarlanean aritzeko

 Filmografia 

 Ana Quirogak zuzendutako Lucha: jugando con lo imposible (2016) dokumentalaren protagonista da.

 Sariak eta aitortzak 

 Jokalariak lortu dituen sarien artean hurrengoak daude:
+Nazioarteko Palmaresa taldeanLehiaketaNonDominaOrdezkaritza2014ko Champions TrophyUrreaArgentina2014ko World CupBrontzeaArgentina2012ko Champions TrophyUrreaArgentina2012ko Udako Olinpiar JokoakLondres, Erresuma BatuaZilarraArgentina2011ko Champions TrophyZilarraArgentina2011ko Panamerikar JokoakZilarraArgentina2010eko World CupRosario, ArgentinaUrreaArgentina2010eko Champions TrophyUrreaArgentina2009ko Champions TrophyUrreaArgentina2008ko Champions TrophyUrreaArgentina2008ko Udako Olinpiar JokoakBeijing, TxinaBrontzeaArgentina2007ko Champions TrophyZilarraArgentina2007ko Panamerikar JokoakRio de Janeiro, BrasilUrreaArgentina2006ko World CupBrontzeaArgentina2004ko Udako Olinpiar JokoakAtenas, GreziaBrontzeaArgentina2003ko Panamerikar JokoakUrreaArgentina2002ko Champions TrophyZilarraArgentina2002ko World CupUrreaArgentina2001eko Champions TrophyUrreaArgentina2000.urteko Udako Olinpiar JokoakSidney, AustraliaZilarraArgentina1999ko Panamerikar JokoakUrreaArgentina1997ko Juniorren Mundu KopaBrontzeaArgentina Junior1997ko Panamerikar JokoakUrreaArgentina Junior
+Palmaresa, klubaren araberaLehiaketaKlubaHerrialdea2009ko Metropolo TxapelketaGEBAArgentina2009ko Argentinako Liga NazionalaGEBAArgentina2008ko Metropoli TxapelketaGEBAArgentina2008ko Argentinako Liga NazionalaGEBAArgentina2004ko Erreginaren KopaReal Club de Polo de BarcelonaEspainia1998ko Europako Kluben TxapelketaRot-Weiss KölnAlemania
+Banakako sariakUrteaLehiaketa2014Champions Trophy txapelketako jokalaria2013FIH Urteko jokalaria2012Champions Trophy txapelketako jokalaria2010FIH Urteko jokalaria2010Champions Trophy txapelketako jokalaria2010World Cupeko jokalaria2009FIH Urteko jokalaria2008Champions Trophy txapelketako jokalaria2008FIH Urteko jokalaria

 Erreferentziak 

 Kanpo estekak 

Kategoria:2000ko Udako Olinpiar Jokoetako dominadunak
Kategoria:2004ko Udako Olinpiar Jokoetako dominadunak
Kategoria:2008ko Udako Olinpiar Jokoetako dominadunak
Kategoria:2012ko Udako Olinpiar Jokoetako dominadunak
Kategoria:2012ko Udako Olinpiar Jokoetako belar-hockey jokalariak
Kategoria:Olinpiar Jokoetako dominadunak belar-hockeyan
Kategoria:2008ko Udako Olinpiar Jokoetako belar-hockey jokalariak
Kategoria:2004ko Udako Olinpiar Jokoetako belar-hockey jokalariak
Kategoria:Gizabanako biziak
Kategoria:Okzitaniako kirolariak
Kategoria:Emakume kirolariak
Kategoria:Argentinako belar-hockey jokalariak‎
Kategoria:Rosariotarrak
Kategoria:2000ko Udako Olinpiar Jokoetako belar-hockey jokalariak